LATVIJAS REPUBLIKAS MINISTRU KABINETA SĒDE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*protokola izraksts*

|  |  |  |
| --- | --- | --- |
|  |  | *Sēde* *attālinātā veidā* |

|  |  |  |
| --- | --- | --- |
| Rīgā | Nr.5 | 2021.gada 14.janvārī |

**24.§**

**Informatīvais ziņojums "Par nolietotu riepu apsaimniekošanu"**

**TA-2580**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A.T.Plešs, A.K.Kariņš)

     1. Pieņemt zināšanai iesniegto informatīvo ziņojumu.

     2. Vides aizsardzības un reģionālās attīstības ministrijai pēc nepieciešamības sadarbībā ar Ekonomikas ministriju un Satiksmes ministriju līdz 2021.gada 30.jūlijam izvērtēt pasākumus riepu ievešanas un izplatīšanas ierobežošanai Latvijā, diferencējot dabas resursu nodokļa likmes jaunām un lietotām riepām, un sagatavot normatīvo aktu projektus.

     3. Vides aizsardzības un reģionālās attīstības ministrijai līdz 2021.gada 30.decembrim izvērtēt Latvijai vispiemērotāko modeli visu veidu riepu apsaimniekošanai, veicot pētījumu. Nepieciešamības gadījumā pētījuma mērķu izvirzīšanai iesaistīt Ekonomikas ministriju un Konkurences padomi un, ja nepieciešams, sagatavot normatīvo aktu projektus.

     4. Vides aizsardzības un reģionālās attīstības ministrijai līdz 2021.gada 1.decembrim izvērtēt riepu ražotāju reģistra izveidi, un, ja nepieciešams, sadarbībā ar Ekonomikas ministriju sagatavot normatīvo aktu projektus.

     5. Vides aizsardzības un reģionālās attīstības ministrijai:

     5.1. līdz 2021.gada 1.decembrim izvērtēt depozīta vai alternatīvas sistēmas izveidi un piemērošanu riepām, lai veicinātu riepu atbilstošu apsaimniekošanu un patērētāju ieinteresētību nodot nolietotās riepas apsaimniekošanai, un sagatavot normatīvo aktu projektus;

     5.2. līdz 2021.gada 31.janvārim iesniegt izskatīšanai Ministru kabinetā normatīvo aktu projektu, kas nosaka nolietoto riepu savākšanas mērķa paaugstināšanu no 65 % uz 90% no tirgū laistā apjoma gadā un reģenerācijas mērķi no 80 % uz 90%, lai vēsturiski uzkrātās riepas tiktu savāktas un pārstrādātas vai reģenerētas ražotāju atbildības sistēmu ietvaros. Minēto prasību kāpināt pakāpeniski un no 2021.gada 1.jūlija līdz 2022.gada 31.decembrim noteikt 80%, no 2023.gada 1.janvāra līdz 2024.gada 31.decembrim noteikt 85%, no 2025.gada 1.janvāra līdz 2025.gada 31.decembrim noteikt 90%, savukārt no 2026. gada 1. janvāra nolietotu riepu savākšanas mērķi noteikt 80% apmērā un reģenerācija tiks saglabāta 90% apjomā.

|  |  |  |
| --- | --- | --- |
| Ministru prezidents |  | A.K.Kariņš |
|  | | |
| Valsts kancelejas direktors |  | J.Citskovskis |